armvectores/hy_wikipedia_2023 huggingface dataset:
Վեներան Վուլկանի դարբնոցում (նկար, Անտոնիս վան Դեյք)

Վեներան Վուլկանի դարբնոցում (անգլ.՝ Venus asking Vulcan for the Armour of Aeneas), հոլանդացի նկարիչ, բարոկկոյի կարկառուն ներկայացուցիչ, գրաֆիկ Անտոնիս վան Դեյքի նկարներից։ Հեղինակը կտավը վրձնել է 1630-ից 1632 թվականներն ընկած ժամանակահատվածում։ Յուղաներկով կտավի չափերն են՝ 220 × 145 սմ։ «Վեներան Վուլկանի դարբնոցում» ստեղծագործությունն այսօր պահպանվում և ցուցադրվում է Լուվրի թանգարանում (Փարիզ, Ֆրանսիա)։


== Ստեղծման պատմություն ==
«Վեներան Վուլկանի դարբնոցում» ստեղծագործությունը հեղինակը վրձնել է Անտվերպենում ապրելու տարիներին։ Այստեղ Անտոնիս վան Դեյքն աշխատել է էրցհերցոգուհի Իզաբելլա Կլարա Եվգենիայի արքունիքում։ Ի տարբերություն իր ուսուցիչ Ռուբենսի, Դեյքը սկսում է նկարել առանց թանձր ներկերի ու լաքերի, քանի որ, ըստ իրեն, այդ ներկերը խամրեցնում են կապույտ և կանաչ երանգները։ Այդ պատճառով, իր շատ կտավներում, այդ թվում և «Վեներան Վուլկանի դարբնոցում» նկարում, հեղինակը նկարել է ընկույզի յուղի և սպիտակ կապարաներկի խառնուրդով։ Կապարաներկի՝ տաք յուղում ամբողջությամբ լուծվելուց հետո, Անտոնիս վան Դեյքը քամել է այն և լրիվությամբ սառեցել լաքը, որից հետո օգտագործել է կտավի վրա՝ մինչև թանձրանալը։ «Վեներան Վուլկանի դարբնոցում» ստեղծագործությունը վրձնելիս հեղինակը կիրառել է «ալլա-պրիմա» տեխնիկան, որը բացառում է կտավի վրա կրկնակի նկարումը։ Արդյունքում հեղինակը օգտագործել է գորշ շագանակագույն նախաներկում, սևաշագանակագույն ստվերներ, կիսերանգ գրունտ և սպիտակեցրել կապարաներկով։ Այս ամենի արդյունքում հեղինակը հասավ գույների անթափանցիկության։


== Սյուժե ==
Վերգիլիոսի «Էնեական» (8:370-385) ստեղծագործությունում պատմվում է այն մասին, թե ինչպես Վեներան գալիս իր ամուսնու՝ Վուլկանի դարբնոցը։ Այստեղ Վուլկանը աշխատում էր կիկլոպների հետ միասին։ Վեներան գալիս է դարբնոց խնդրանքով, որպեսզի ռազմական հանդերձանք պատրաստել տա Էնեասի համար (Վեներայի և Անհիսի արտամուսնական կապից ծնված որդին)։ Ռազմական հագուստներն անհրաժեշտ էին Էնեասին դեպի Լացիա արշավանքներ կատարելու համար։ Հանձնվելով Վեներայի սիրային խորամանկություններին՝ Վուլկանը կռում-կոփում է զենք ու զրահ, որոնց մեջ կար վահան, որտեղ պատկերված էր Հռոմի ապագա պատմությունը։ Կտավում պատկերված է այն պահը, երբ Վեներան Էրոսի ուղեկցությամբ գտնվում է դարբնոցում և խնդրում, որ զենք ու զրահ պատրաստեն որդու համար։


== Նկարագիր ==
«Վեներան Վուլկանի դարբնոցում» ստեղծագործությունը հեղինակը վրձնել է բարոկկո ժանրում։ Այս նկարը յուղաներկով հաստոցային նկարչություն է, կտավի հենքը բնական բամբակ է։ Նկարը ուղղահայաց է։ Էրոսը պատկերված է կոմպոզիցիայի կենտրոնում՝ կիսադարձ կանգնած վիճակում։ Վեներան գտնվում է կտավի աջ հատվածում, ամբողջ հասակով։ Վուլկանը նկարված է կտավի աջ հատվածում՝ գործի թեժ պահին։


== Ծանոթագրություններ ==
Յակորուդայի համայնք

Անվան այլ կիրառումների համար տե՛ս՝ Յակորուդա (այլ կիրառումներ)Յակորուդա (բուլղար․՝ Община Якоруда), Բուլղարիայի համայնք։ Մտնում է Բլագոևգրադի մարզի մեջ։ Բնակչությունը՝ 10 681 մարդ(на մայիսի 15 2008).
Վարչական կենտրոնը՝ Յակորուդա քաղաքն է։
Համյնքի տարածքը՝ 339 կմ².


== Համյնքի կազմը ==
Համյնքի կազմի մեջ մտնոմ են հետևյալ բնակավայրերը.

Ավրամովո
Բել-Կամեն
Բունցեվո
Կոնարսկո
Յակորուդա
Յուրուկովո
Սմոլեվո
Չերնա-Մեստա


== Քաղաքական իրավիճակ ==
Համայնքապետն է Նուրեդին Մուսով Կաֆելովը։


== Ծանոթագրություններ ==


== Արտաքին հղումներ ==
Община Якоруда Archived 2007-10-22 at the Wayback Machine.
Փոլ Ջենինգս

Փոլ Ջենինգս (անգլ.՝ Paul Jennings, ապրիլի 30, 1943(1943-04-30), Heston, Հաունսլոու, Մեծ Լոնդոն, Անգլիա, Միացյալ Թագավորություն և England, Լոնոկի շրջան, Արկանզաս, ԱՄՆ), ավստրալիացի հայտնի մանկագիր։ Հիմնականում գրում է հետաքրքիր և զվարճալի պատմություններ, որոնք անակնկալ ավարտ են ունենում։


== Կենսագրություն ==
Փոլ Ջենինգսը ծնվել է Լոնդոնի արվարձան Հեստոնում։ 6 տարեկանում նրա ընտանիքը տեղափոխվել է Մելբուռն (Ավստրալիա)։ Դպրոցը ավարտելուց հետո Ջենինգսը ընդունվել է Ֆրանկստոնի մանկավարժական քոլեջ (այժմ` Մոնաշի համալսարանի կազմում)։
1978 թվականին նա ստացել է մանկավարժական գիտությունների հետազոտողի բակալավրի աստիճան։ Դասավանդել է Ֆրանկստոնի պետական դպրոցում, Թուրանի Երիտասարդների կրթության կենտրոնում և Էլիզա լեռան Թագավորական մանկական հիվանդանոցին կից պետական դպրոցում։ Այնուհետև նա ընդունվել է Լինքոլնի ինստիտուտ և դարձել լոգոպեդ։ Համատեղելով երկու մասնագիտությունները` դասավանդել է Բերվուդյան քոլեջում (այժմ` Դիկինի համալսարանի կազմում)։ 1979 թվականին դարձել է Վառնամբուլի հետագա կրթության ինստիտուտի (այժմ՝ Դիկինի համալսարանի կազմում) լեզվի և գրականության ավագ դասախոս:
1985 թվականին լույս է տեսել Ջենինգսի պատմվածքների առաջին` «Unreal», ժողովածուն, որը գրվել է դասախոսական աշխատանքից ազատ ժամանակ։ 1989 թվականին նա որոշում է կայացրել իր ամբողջ աշխատանքային ժամանակը նվիրել գրական աշխատանքին։ Նրա պատմություններից շատերը, որոնք գրվել են 1985-1991 թվականներին, մշակվել են և ներառված են հանրահայտ ավստրալիական Round the Twist հեռուստասերիալի առաջին և երկրորդ մասերում։


== Մատենագիտություն ==


== Ծանոթագրություններ ==


== Արտաքին հղումներ ==
Փոլ Ջենինգսի պաշտոնական կայքը
Paul Jennings։ «Biography»։ Персональный сайт (անգլերեն)։ Արխիվացված է օրիգինալից 2020-03-11-ին։ Վերցված է 2020-06-25 
Փոլ Ջենինգսը Internet Movie Database կայքում
Profile from The Age
Ամերիկայի Միացյալ Նահանգները Նոր ալիք երգի մրցույթում

ԱՄՆ-ը Նոր ալիք երգի մրցույթին մասնակցում է 2002 թվականից։ Առաջին անգամ ԱՄՆ-ը այս մրցույթում ներկայացրել է Մարինո Չելոն՝ գրավելով 2-րդ հորիզոնականը։


== Մասնակցություններ ==


== Արտաքին հղումներ ==
Մրցույթի պաշտոնական կայքը
Վտորի Տերբունի

Վտորի Տերբունի (ռուս.՝ Вторый Тербуны), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը 2008 թվականին գրանցված տվյալներով կազմում էր 1387 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկիզ դը Սադ

Մարկիզ դը Սադ (ֆր.՝ Marquis de Sade) կամ Դոնաթիեն Ալֆոնս Ֆրանսուա դը Սադը (ֆրանսերեն՝ Donatien Alphonse François de Sade), հունիսի 2, 1740(1740-06-02)[…], Փարիզ - դեկտեմբերի 2, 1814(1814-12-02)[…], Սեն Մորիս), ֆրանսիացի փիլիսոփայությանբ լի և շատ անգամ կատաղի պոռնկագրության հեղինակ է եղել, ինչպես նաև միայն փիլիսոփայական գործերի։ Նրա փիլիսոփայությունն մեկն է սանձարձակության, չզսպված բարոյականությամբ, կրոնով կամ օրենքով, ինքնասիրական անձնական բավականությունը լինելով նրա ամենաբարձր սկզբունքը։ Սադը բանտարկված է եղել բազմազան բանտերում և մի խելագար օթևանում իր կյանքի մոտավորապես 32 տարիներում։ Նրա գրելը մեծ մասամբ բանտում է եղել։ «Սադիզմ» բառը նրա անունից է ծագում։


== Ծանոթագրություններ ==
Ակիրունո

Ակիրունո Ակիրունո  (ճապ.՝ あきる野市 Ակիրունո), քաղաք Ճապոնիայում։ Գտնվում է Տոկիոյի պրեկտուրայում։


== Բնակչություն ==
Բնակչությունը կազմում է 80 948 մարդ (2014 թվականի օգոստոսի 1), խտություն - 1103,74 մարդ/կմ²։


== Սիմվոլիզմ ==
Քաղաքի ծառը համարվում է օսմանտուս ծառը, ծաղիկը՝ խրիզանտեմա։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Հայոց ցեղասպանության հուշարձան (Վանաշեն)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, խաչքար-հուշակոթող Արարատի մարզի Վանաշեն գյուղում։


== Պատմություն ==
Խաչքարը նվիրված է Հայոց ցեղասպանության զոհերի հիշատակին։ Տեղադրվել է Հայոց ցեղասպանության 100-ամյա տարելիցին ընդառաջ, 2015 թվականի ապրիլի 20-ին։ Հուշակոթողի բացման արարողությանը ներկա են գտնվել Արարատի փոխմարզպետ Իլիչ Շադյանը, ՀՀ քաղաքական և ռազմական գործիչ Գրիգոր Գրիգորյանը, Հայր Սամվել աբեղա Մխիթարյանը, վանեցիների, սասունցիների, մշեցիների սերունդներ, հոգևորականներ՝ Արարատյան հայրապետական թեմից։


== Տվյալներ ==
Խաչքար-հուշակոթողը կառուցվել է համայնքային բյուջեի միջոցներով։ Հուշակոթողը կառուցվել է ընդարձակ հրապարակի վրա, ունի 3.5 մետր բարձրություն։ Խաչքարը խորհրդանշում է ցեղասպանված հայերի, հայ մշակույթի ոչնչացումը, հրեշտակները՝ թուրքական յաթաղանին զոհ դարձած մանուկներն են։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Վանաշենում հուշարձան բացվեց(չաշխատող հղում)
Ումնումզաան

Ումնումզաան (անգլ.՝ Umnumzaan), ԱՄՆ Այդահո նահանգի Բոյսե քաղաքի Chris Reeve Knives ընկերության ստեղծած ծալովի դանակ։ Նախագծել է Քրիս Ռիվը։ «Ումնումզաան» անվանումը զուլուսերեն նշանակում է «ընտանիքի ավագ» կամ «Ղեկավար» (խոսակցական), ի պատիվ Քրիս Ռիվի ծննդյան վայրի՝ Հարավային Աֆրիկայի։
Ումնումզաանում օգտագործվում է Chris Reeve Integral Lock, որը ֆրեյմ լոքի զարգացրած տեսակն է։ Այս կողպեքի սկզբնական տարբերակը մշակել է Ռիվը 1987 թվականին, այն օգտագործվել է Sebenza դանակում։ Այս կողպեքում օգտագործվում է տափակ տիտանե շերտ, որը սեղմում է շեղբը։ Մետաղյա շերտի ծայրին կա կերամիկական գնդակ, որը երկու նպատակ ունի. դա միջադիր է կողպեքի շերտի և բացված շեղբի հակառակ կողմի միջև, ինչպես նաև օգնում է կանխել դանակի պատահական բացվելը։
Ումունզմանի դարձման մեխանիզմը իրագործվում է պտուտակի և բութակի միջոցով, իսկ ֆոսֆորացված բրոնզե անցքերով տափօղակները պաշտպանում են շեղբը շարժից։ Անցքերը հարկավոր են շփման մակերեսը փոքրացնելու համար։ Բացի այդ անցքերի արանքում հավաքված յուղը երկարացնում է դանակի ծառայությունը.։
Շեղբի հիմքի ելուստները օգտագործվում են այն բացելու համար, նաև որպես արգելակող բութակ, որը շեղբի բաց դիրքում ֆիքսվելու ժամանակ դեմ է առնում տիտանե դաստապանին։ Յուրաքանչյուր ելուստին հագցված է պնդօղակ, որը ծառայում է  հարվածը մեղմելու համար և բացվելիս թուլացնում է աղմուկը։
Առաջին անգամ հարվածամեղմիչի այս ձևը օգտագործվել է Grant and Gavin Hawk դանակներ արտադրող ընկերության դիզայներների կողմից, և այժմ Ումնումզաանում օգտագործվում է նրանց համաձայնությամբ։

Ումնումզաանի բնութագիրը
Շեղբի նյութը՝ պողպատ CPM S30V
Մխում՝ 58-59 RC
Շեղբի մշակումը՝ Stonewash
Շեղբի երկարություն՝ 93,3 մմ
Շեղբի հաստություն՝ 93,3 մմ
Դաստապանի երկարություն՝ 121 մմ
Դաստապանի նյութ՝ տիտան 6AI4V
Գարնիտուր՝ չժանգոտող մետաղ 303Ումնումզաանը 2008 թվականին ներկայացվել է Բլեյդ (անգլ.՝ Blade) ամսագրի ցուցահանդեսում և ստացել է «Մի խոսքով, սա տարվա դանակ է» մրցանակ։


== Ծանոթագրություններ ==
Ումետբաևո (այլ կիրառումներ)

Ումետբաևո, կարող է վերաբերել՝

Ումետբաևո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Ումետբաևո - գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Ումետբաևո - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Եվ մայրիկն ինձ կների

«Եվ մայրիկը ինձ կների» (ռուս.՝ «И мама меня простит»), խորհրդային կարճամետրաժ նկարված մուլտֆիլմ, որ նկարահանվել է 1975 թվականին ռեժիսոր Անատոլի Պետրովի կողմից Էմմա Մոլոշկովսկայայի «Վիրավորանք» (ռուս.՝ «Обида») բանաստեղծության հիման վրա։


== Սյուժե ==
Մուլտֆիլմն Էմմա Մոշկովսկայայի «Վիրավորանք» բանաստեղծության էկրանավորումն է և պատմում է փոքրիկ տղայի մասին, որը վիրավորում է մորն ու որոշում գնալ տայգա։ Նա մտածում է, որ կգործի բազմաթիվ սխրանքներ, կհասնի բազմաթիվ հաջողությունների, այնտեղ կդառնա ղեկավար, և շատ տարիներ հետո մայրը ծննդյան օրն ինքնաթիռով կթռչի իր մոտ և կների իրեն։


== Նկարահանող խումբ ==
Սցենարի հեղինակ՝ Գենրիխ Սապգիր
Ռեժիսոր՝ Անատոլի Պետրով
Բեմադրող նկարիչ՝ Վ. Գիլյարովա
Օպերատոր՝ Միխայիլ Դրույան
Հնչյունային օպերատոր՝ Վլադիմիր Կուտուզով
Մոնտաժող՝ Լյուբով Գեորգիևա
Օգնականներ՝ Օլգա Բոգոլյուբովա, Ի. Պետերսոն, Ռ. Մակարովա
Նկարիչ-մուլտիպլիկատորներ՝ Անատոլի Պետրով, Վլադիմիր Զարուբին, Ելենա Մալաշենկովա, Գալինա Զեբրովա, Ալեքսանդր Մազաև, Յուրի Մեշչերյակով, Ալեքսանդր Դավիդով
Խմբագիր՝ Արկադի Սնեսարև
Ֆիլմի տնօրեն՝ Լյուբով Բուտիրինա
Տեքստը կարդում է (տիտրերում նշված չէ)՝ Մարիա Վինոգրադովա


== Մրցանակներ ==
1977 – Տամպերեի կարճամետրաժ ֆիլմերի VII միջազգային կինոփառատոնի մրցանակ (Ֆինլանդիա)


== Երաժշտություն ==
Մուլտֆիլմում օգտագործվել են 1970-ական թվականների խորհրդային էստրադայի սուպերհիթեր.

«Надежда» (Ալեքսանդրա Պախմուտովա / Նիկոլայ Դոբրոնրավով), կատարում է Աննա Գերմանը,
«Manchester et Liverpool» (Ա. Պոպ), կատարում է Ֆրանկ Պուրսելի նվագախումբը,
«Мой адрес — Советский Союз» (Դավիթ Թուխմանով / Վլադիմիր Խարիտոնով), կատարում է «Самоцветы» խումբը,
«ЛЭП-500» (Ալեքսանդրա Պախմուտովա / Նիկոլայ Դոբրոնրավով) (միայն մեղեդի),
«Товарищ» (Օլեգ Իվանով / Ալեքսանդր Պրոկոֆև), կատարում է Աիդա Վեդիշչևան։


== Ծանոթագրություններ ==


== Արտաքին հղումներ ==
«Եվ մայրիկը ինձ կների» մուլտֆիլմը «Անիմատոր.ռու» կայքում
«Եվ մայրիկը ինձ կների» «Հայրենական կինոյի հանրագիտարան» կայքում
«Եվ մայրիկը ինձ կների» ՅուԹյուբում
Աշոտ Գագիկի Արծրունի

Աշոտ Արծրունի (ծննդյան և մահվան թվականն անհայտ – 8-րդ դար), հայ իշխան Վասպուրականում։ Վասպուրականի իշխան Գագիկ Արծրունու որդին, Գրիգոր և Համազասպ Արծրունիների եղբայրը։ Ըստ Անանուն զրուցագրի Աշոտի հայրը՝ Գագիկ Արծրունին շենացրել է Վասպուրականի Աղբակ գավառը։


== Աղբյուրներ ==
Հրաչյա Աճառյան, Հայոց անձնանունների բառարան, 1942 թ.Հատոր 1, Ցուցակ 1, Էջ 182
«Պատմութիւն Շապուհ Բագրատունւոյ», Անանուն Զրուցագիր, էջ 37


== Ծանոթագրություններ ==
Լուսաղբյուր (հուշարձան, Երևան)

Լուսաղբյուր, աղբյուր-հուշարձան Երևանի Էրեբունի վարչական շրջանի Նուբարաշեն խճուղում՝ Մեծ եղեռնի ռումտիկինցի զոհերի հիշատակին։ Հուշարձանն ընդգրկված է Էրեբունի վարչական շրջանի պատմության և մշակույթի անշարժ հուշարձանների ցանկում։


== Պատմություն ==
1975 թվականին՝ Մեծ եղեռնի 60-ամյակի կապակցությամբ, Երևանի Էրեբունի համայնքի Նուբարաշեն խճուղում կանգնեցվել է «Լուսաղբյուր» հուշարձանը ի հիշատակ Կեսարիայի նահանգի Ռումտիկին գյուղի նահատակված բնակիչների։ Նշանավոր է եղել Ռումտիկինի Լուսաղբյուր սրբավայրը Հալիս գետի ափին, որտեղ, ըստ ավանդության, մարմարե ավազանում մկրտվել է Գրիգոր Լուսավորիչը։ 1915 թվականին գյուղի բնակիչների մեծ մասը նահատակվել է, իսկ փրկվածները հետագայում ապաստանել են Հայաստանում։
Հուշարձանը կարմիր տուֆից կերտված ուղղանկյուն կտրվածքով քիվազարդ սյունակոթող է, որի ստորոտին կառուցված աղբյուրից ջուրը թափվում է առջևում տեղադրված փոքր ավազանի մեջ։


== Տվյալներ ==
Արծվի թևի վրա բարձրացող հուշակոթողի վրա մակագրված է.


== Հեղինակ ==
Ճարտարապետ՝ Ռաֆայել Իսրայելյան


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Մայրաքաղաքում բարեկարգվում են Եղեռնի զոհերի հիշատակին նվիրված հուշարձանները
Ժուտի

Ժուտի  (պորտ.՝ Juti), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությունը կազմում է 6.787 մարդ՝ 2020 թվականի տվյալներով։ Գրավում է 1 584,599 կմ2 տարածք։ Բնակչության խտությունը կազմում է՝ 3,0 մարդ/կմ2։


== Պատմություն ==
Քաղաքը հիմնադրվել է 1987 թվականի դեկտեմբերի 14-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 47.149.348,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 9.693,53 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,710(տվյալները ՄԱԿ-ի զարգացման ծրագրի)։


== Ծանոթագրություններ ==
Ժողովածու (2493)

Ժողովածու (2493), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2493 թվի տակ։ Ձեռագիրը գրվել է 1619 թվականին, Զատիկ, Սիմեոն քահանա գրիչների կողմից, Երուսաղեմում։ Գրված է թղթի վրա, որը ունի 15,2X10,2 չափս։ Ձեռագիրը կազմված է 229 թերթից։ Գրված է միասյուն, նոտրգրով։ Կազմը` կաշեպատ տախտակ, աստառը՝ կարմիր կտավ։ Հիշատակարաններ գրչի՝ 175ա, 226բ, 229ա։


== Բովանդակություն ==
Ներս. Լամբրոնացւոյ Գլխակարգութիւն հոռոմոց և խնդիր հայոց, Խորհրդածութիւն, Թուղթք, Քննութիւն կարդաց եկեցեցւոյ, Դեսպանագնացութիւն։
Վարք Ներս. Լամբրոնացւոյ։
Վասն ասպարիսաց։
Խրատ ժամատեղեաց։


== Ծանոթագրություններ ==
Տիխոնովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՏիխոնովոՏիխոնովո (ռուս.՝ Тихоново), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսաստանի ֆուտբոլի ազգային հավաքականի մարզիչների ցանկ

Ռուսաստանի ֆուտբոլի ազգային հավաքականի մարզիչների ցանկ. ստորև նշված են Ռուսաստանի ֆուտբոլի ազգային հավաքականի բոլոր մարզիչների անունները։ Ստորև նշված է 12 անուն։ Ռուսաստանի ֆուտբոլի ազգային հավաքականը հիմնադրվել է 1992 թվականին։


== Մարզիչների ցանկ ==
Պայմանական նշանակում.


== Ծանոթագրություններ ==
Նելսոն

Նելսոն (անգլ.՝ Nelson), քաղաք և Նոր Զելանդիայի տարածքով ամենափոքր մարզը։ Տեղակայված է Հարավային կղզու հյուսիսային ափին։ 2013 թվականին քաղաք-շրջանի բնակչությունը կազմել է 46․437 մարդ։ Այն զբաղեցնում է 445 քառակուսի կիլոմետր տարածք։


== Սպորտ ==


=== Հիմնական սպորտային ակումբները ===


== Ծանոթագրություններ ==
KDWin

KDWin, Keyboard Driver for Windows (հայերեն՝ 
Ստեղնաշարի սարքավար Պատուհանների համար կամ ՍՍՊատ), ծրագիրը նախատեսված է Windows օպերատիվ համակարգիչում հայերեն, ռուսերեն, անգլերեն և այլ տառերով գրելու համար։ Ծրագրի հեղինակը՝ Ռաֆիկ Մարությանն է։


== Պատմություն ==
2000 թվականին ստեղծվել է KDWin 3.01, բայց բետա տարբերակ և աջակցում է Windows NT, Windows 95, Windows 98, Windows 2000, Windows ME և Windows XP:2010 թվականին ստեղծվել է KDWin 2010: Աջակցում է Windows Vista, Windows 7:2014 թվականին թարմացել է և վերջին տարբերակը 2014.04-ն կամ KDWin 2014-ն է։ Աջակցում է Windows 7 Windows 8, Windows 8.1 և Windows 10:


== Վարակներ, ոչ պաշտոնական ==
Ծրագրի հեղինակը՝ Ռաֆիկ Մարությանի մահանալուց հետո, ծրագիր մնաց կայուն։ Սակայն համացանցում տարածված են KDWin-ի փոփոխված՝ շատ դեպքերում վիրուսներ պարունակող տարբերակներ։ Օրինակ KDWin 4.0, KDWin 2015, KDWin 2016, KDWin 2017 և համանման այլ կեղծ տարբերակներ։


== Թերություններ ==
Եթե համակարգիչում արդեն տեղադրված է KdWin ծրագիրը և ինչ-որ պատճառներով չի աշխատում և հարկավոր է այն ջնջել և վերատեղադրել։
Օպերատիվ համակարգի միացման ընթացքում, պատուհան է բացում (KDWin already running, թարգնաբար՝ ՍՍՊատ-ը արդեն աշխատում է) և ցույց չի տալիս KDWin-ի նշանը (եթե ավտոմատ բեռման է) բայց խնդիրների կառավարիչում կա KDWin: Խնդիրը լուծելու համար, հեռացրեք KDWin խնդիրների կառավարիչում և նորից բացեք։


== Տես նաև ==
Ռաֆիկ Մարության


== Ծանոթագրություններ ==
Muse Software

Muse Software, ամերկյան ընկերություն, որը զբաղվում է համակարգչային խաղերի և ծրագարային ապահովման մշակմամբ։ Գրասենյակը տեղակայված է Բալթիմոր քաղաքում (Մերիլենդ նահանգ)։ Սկզբնական շրջանում ընկերությունը Micro Users Software Exchange անվան ներքո մշակել և թողարկել է ծրագրեր նախատեսված Apple II համակարգիչների համար, հետագայում ընդլայնելով իր շուկան նաև Commodore 64, Atari և IBM PC համակարգիչների համար։ Muse Software-ը Wolfenstein խաղաշարքի առաջին երկու խաղերի մշակողն է, որը համարվում է ամենաերկարակյաց խաղային շարքը։ 


== Պատմություն ==
Muse Software-ը հիմնադրվել է 1978 թվականի օգոստոսի 1-ին Էդ Զարոնի կողմից։ Castle Wolfenstein խաղի հեղինակ Սայլաս Ուորները դարձավ ընկերության առաջին վարձու մշակողը։ Ընկերությունը մշակել է ոչ միայն համակարգչային խաղեր, այլև ծրագրային ապահովումներ։ Օրինակ՝ տեքստային խմբագիր՝  Super-Text ծրագիրը, որը մշակվել է Զերոնի կողմից։ Սկզբնական շրջանում Muse Software-ի ապրանքանիշները տարածվել են կոշտ կրիչների միջոցով, սակայն արդեն հետագայում կրիչներին փոխարինելու եկան կոշտ սկավառակները։ Ավելի ուշ ընկերությունը սկսեց մշակումներ կատարել Commodore 64 և Atari 800 համակարգիչների համար։ Ընկերությունը նաև ուներ խանութ՝ Muse Software and Computer Center, որը աշխատեց մինչև 1982 թվականը։ 
Muse Software-ը վաճառքի պիկի ժամանակ տարեկան ստանում էր մինչև 2 միլլիոն դոլար եկամուտ։ 
Զերոնի խոսքերով, Muse Software-ի վաճառքը դանդաղ էր աճում, քանի որ կար համակարգչային ծրագրային ապահովման քիչ պահանջարկ։ Ընկերությունը 1983 թվականին ուներ 40 աշխատակից, սակայն հետագայում մինչև սնանկացման մասին հայտարարելը իրականանցրեց կրճատումներ, որի արդյունքում ընկերությունում մնաց 6 աշխատակից։ 
Muse Software-ը փակվեց 1987 թվականի հոկտեմբերի 7-ին։ 
1992 թվականին id Software ընկերությունը ոգեշնչվելով Castle Wolfenstein խաղից, թողարկեց Wolfenstein 3D խաղը։ 


== Ծանոթագրություններ ==


== Արտաքին հղումներ ==
MobyGames entry on Muse Software
The Underdogs entry on Muse Software
Ծովային քարադր

Ծովային քարադր (լատ.՝ Charadrius alexandrinus), քարադրների ընտանիքին պատկանող բնադրող-չվող և քիչ տարածված թռչուն, որը գրանցված է Հայաստանի Հանրապետության Կարմիր գրքում։


== Արտաքին կառուցվածք ==
Մարմնի երկարությունը 15-17 սմ է, թևերի բացվածքը՝ 42-45 սմ, կենդանի զանգվածը՝ 38-47,5 գ։ Փետրածածկը բաց գույնի է, ոտքերը՝ սևավուն։ Բնադրման շրջանում արուի գագաթի միջին մասը և ծոծրակը դարչնագույն են՝ շիկակարմրավուն երանգով փոփոխական, իսկ հոնքը՝ սպիտակ։ Գագաթի առջևի մասի սևը չի հասնում սև ակնաշերտին, կրծքի կողքերը սև բծերով են։ Էգի գագաթը և թիկնոցը միատարր դարչնագույն են, գագաթի առջևի մասը, ակնաշերտը և կրծքի կողքերի բծերը՝ մուգ դարչնագույն։ Չափազանց շարժուն և բավական զգույշ թռչուն է։


== Բնակման վայր ==
Բնակվում է ձկնաբուծական լճակներում, լճափերին, մանրաքարոտ գետափերին, ինչպես նաև աղուտներում, աղային և կավային տեղամասերում։ 1986-1994 թվականներին Արարատյան դաշտի ճահճուտներում ու լճափերին կատարված յուրաքանչյուր հաշվառման արդյունքում՝ 8 կմ տարածության վրա գրանցվել է 1-10, առանձին դեպքերում՝ 24-35 թռչուն։ Սնվում է անողնաշարավորներով։ Գարնանային ամենավաղ վերադարձը մարտի երկրորդ տասնօրյակի վերջին է։ Բնադրում է չոր, աղքատիկ կիսաանապատային բուսականության պայմաններում։ Հաճախ ոչ մեծ բնադրագաղութներ է կազմում այլ քարադրների և ջրածիծառների հետ համատեղ։


== Բույն ==
80-90 մմ տրամագծով բույնը ոչ խորը փոսիկ է։ Ցամքարը պատրաստված է չոր ջրային բույսերից։ Բնադրում է գետնին։ Առաջին ձվերը բներում հայտնվում են մայիսի երրորդ տասնօրյակից հուլիսի առաջին կեսը։ Դնում է 31 մմ տրամագծով, բաց կանաչավուն-դարչնագույն, մուգ դարչնագույն և բաց կապտամանուշակագույն պտերով 3 ձու։ Երիտասարդ, ձմեռային թարմ փետրածածկով անհատները հասուն թռչունների խմբերում հանդիպում են սեպտեմբերի ընթացքում։ Թխսակալման ժամանակ վտանգի դեպքում քարադրը աշխատում է թաղվել բնի մեջ և հնարավորին չափ մնալ անշարժ, վտանգի անխուսափելիության դեպքում և բույնը փրկելու նպատակով անաղմուկ, գաղտագողի դուրս է սողում բնից, կռացած ու մանրաքայլ, թևերը քարշ տալով անցնում է որոշակի տարածություն և իր վրա հրավիրում վտանգը։ Պաշտպանական ճիչերը սրնգի զրնգուն հնչյուններ են հիշեցնում։


== Տարածվածություն ==
Տարածված է Պորտուգալիայից մինչև Ճապոնիա, դեպի հարավ` մինչև Կապյան Երկիր, Ցեյլոն, Տասմանիա, ԱՄՆ, Վեստ Ինդիա ու Չիլիի ափերը։
Բնադրում է Արարատի մարզում` Արմաշի ձկնաբուծական տնտեսության տարածքում, հավանաբար, նաև մասնատված` Արմավիրի մարզում, Արմավիր քաղաքի շրջակայքում։


== Պահպանություն ==
Հայաստանում խիստ սահմանափակ արեալով հազվագյուտ տեսակ է, որն ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Բնադրավայրերը հայտնի են միայն Արմաշի ձկնաբուծական տնտեսության տարածքից։ Պոպուլյացիան կազմված է հավանաբար 30-40 զույգից։
Սպառնացող վտանգներից է փոքր թվաքանակը, տնտեսական գործունեության արդյունքում բնորոշ ապրելավայրերի ոչնչացումը և ենթադրվող բնադրավայրերի մոտ անասունների արածեցումը։
Պահպանության միջոցառումներ չեն իրականացվում։


== Պատկերասրահ ==

		
		
		
		


== Ծանոթագրություններ ==
Բավրայի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Բավրա գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ադրբեջանի պետական ակադեմիական ֆիլհարմոնիա

Ադրբեջանի Պետական Ակադեմիական Ֆիլհարմոնիա (ադրբ.՝  Azərbaycan Dövlət Akademik Filarmoniyası), Ադրբեջանական պետական ֆիլհարմոնիա, երաժշտական համերգային կազմակերպություն։ Ստեղծվել է 1912 թվականին, Բաքվում։ Ֆիլհարմոնիայի շենքը կառուցվել է 1910-1912 թվականներին։ Բայց Պետական ֆիլհարմոնիան հիմնադրվել է 1936 թ. մայիսի 25-ին ։


== Ֆիլհարմոնիայի մասին ==

Շենքի նախագիծը վստահված է ինժեներ Գավրիլ Տեր-Միկելովային։ Նա պատրաստում է մի կառույցի նախագիծը, որը նման է Մոնտե Կառլո ֆիլհարմոնիան։ Մոնտե Կառլո ֆիլհարմոնիկը համարվում էր Եվրոպայի լավագույն համերգասրահներից մեկը իր գեղեցկությամբ։ Նախագիծը պատրաստվում է 1910 թվականին։ Շենքի շինարարությունը սկսվել է 1911 թվականին։ Այդ ժամանակ ծովի ափին գտնվում էր բուլվարը։ Շենքի շինարարությունը ավարտվել է 1912 թվականին։ 20-րդ դարում Ադրբեջանում խորհրդային իշխանության հաստատումից հետո, երաժշտասերները, տարբեր նվագախմբերը և համույթները սկսեցին հավաքվել այստեղ։ 1936 թ. մայիսի 25-ին ստեղծվեց Ադրբեջանի Պետական Ֆիլհարմոնիան ։
1996-2004 թվականներին Ադրբեջանի Հանրապետության հիմնադրվելուց հետո ֆիլհարմոնիայի շենքում իրականացվել են կապիտալ վերանորոգման և վերակառուցման աշխատանքներ։ 2004 թվականի հունվարի 27-ին կայացավ ֆիլհարմոնիայի շենքի բացման արարողությունը։ Բացման արարողությանը ներկա էին նախագահ Իլհամ Ալիևը, մշակույթի նախարար Պոլադ Բյուլբյուլօղլին, հայտնի ջութակահար Մստիսլավ Ռոստրոպովիչը, պրոֆեսոր Ֆարհադ Բադալբեկլին։


== Պատկերասրահ ==

		
		


== Ծանոթագրություններ ==
Սուխայա Բալկա (Տացինսկի շրջան)

Անվան այլ կիրառումների համար տե՛ս՝ Սուխայա Բալկա (այլ կիրառումներ)Սուխայա Բալկա (ռուս.՝ Сухая Балка), ավան Ռուսաստանի Ռոստովի մարզի Տացինսկի շրջանում։ Մտնում է Սուխովսկի գյուղական համայնքի կազմի մեջ։
Բնակչությունը կազմում է 177 մարդ։
Արտաշես Ա

Արտաշես Ա Բարեպաշտ (մ.թ.ա. 189 – մ.թ.ա. 160), Հայոց թագավոր մ.թ.ա. 189 թվականից։ Զարեհի որդին, Երվանդունի տոհմից։ Արտաշես Ա սելևկյան բանակում նախապես եղել է բարձրաստիճան զինվորական։ Սելևկյան թագավոր Անտիոքոս III Մեծը, Երվանդունիներից նվաճելով Հայաստանի զգալի մասը, մ.թ.ա. շուրջ 189 թվականին նրա կառավարիչ է կարգել Արտաշես Ա–ին։ Մագնեսիայի ճակատամարտում Հռոմից Անտիոքոս III–ի կրած պարտությունից հետո, Արտաշես Ա անկախ է հռչակել Հայաստանը և հիմնել նոր արքայատոհմ, որն իր հիմնադրի անունով պատմագրության մեջ կոչվում է Արտաշեսյան։ Արտաշես Ա–ի թագավորությունն սկզբում սահմանափակված է եղել Մեծ Հայքի կենտրոնական մարզերով։ Կարճ ժամանակաշրջանում նա վերամիավորել է Երվանդունիների պետությունից մ.թ.ա. III դ. վերջին կամ մ.թ.ա. II դ. սկզբին անջատված ծայրագավառները, ստեղծել միաձույլ պետություն, որի հզորությունն ու կենսունակությունը խարսխված է եղել միասնական էթնիկական հիմքի վրա։ Հույն աշխարհագրաագետ Ստրաբոնը մանրամասն տեղեկություններ է հաղորդում Արտաշեսի այդ միավորիչ գործունեության մասին։ Իր թագավորության սկզբում Արտաշես Ա արշավում է դեպի արևելք և հասնում Կասպից ծովի ափերը, որի շնորհիվ Մեծ Հայքին են միացվում Փայտակարանը և Կասպից երկիրը։ Միացյալ հայկական պետությունից դուրս են մնացել Փոքր Հայքը, Կոմմագենեն և Ծոփքը։ Արտաշես Ա վարել է Մերձավոր Արևելքում գերիշխող Սելևկյան պետությունը թուլացնելու քաղաքականություն, հմտորեն օգտագործել ինչպես հարևան երկրների, այնպես էլ Հռոմի հակասելևկյան դիրքավորումը։ Սակայն Արտաշես Ա չի դաշնակցել Հռոմի հետ, ավելին, ապաստան է տվել Հռոմի անհաշտ հակառակորդին՝ Կարթագենի զորավար Հաննիբալին։ Մ.թ.ա. 165 թվականին հարավում Արտաշես Ա բախվել է սելևկյան թագավոր Անտիոքոս IV Եպիփանեսի հետ, հաջողությամբ ետ մղել նրա հարձակումը և պաշտպանել երկրի անկախությունը։ Նա կատարել է հողային բարենորոգումներ՝ նպատակ ունենալով կարգավորել հողի մասնավոր սեփականության զարգացման ընթացքը, մեղմել հողատերերի և գյուղական համայնքների միջև ստեղծված հակասությունները։ Պահպանվել են գյուղերի և ագարակների հողաբաժան սահմանաքարերից մի քանիսը, որոնք ունեն Արտաշես Ա անունով արամեերեն արձանագրություններ։ Արտաշես Ա երկիրը վարչականորեն բաժանել է 120 ստրատեգիաների, որոնք կառավարել են ստրատեգոսները։ Արտաշես Ա մեծացրել և կանոնավորել է բանակը, այն բաժանել չորս կողմնապահ զորավարությունների, կազմավորել արքունի գործակալությունները։ Խրախուսել է քաղաքաշինությունը, գիտության և արվեստի զարգացումը։ Նրա ժամանակ կառուցվել է Արտաշատ մայրաքաղաքը։ Վախճանվել է ծեր հասակում։ Գահը ժառանգել է ավագ որդին՝ Արտավազդ Ա։ Արտաշեսի ջանքերով Հայաստանը դարձավ ընդարձակ և ուժեղ պետություն, որը, բնականաբար, կարիք էր զգում նաև ներքին լայն բարեփոխումների։ Արտաշեսի վերափոխիչ գործունեության մեջ կարևոր տեղ է գրավում Արտաշատ մայրաքաղաքի հիմնադրումը։ Արևելքում տարածված սովորույթ էր, որ նոր արքայատոհմի հիմնադիրը, գահ բարձրանալով, նոր մայրաքաղաք էր կառուցում։ Արտաշատը կառուցում է մոտ Ք.ա. 185 թվականին Արարատյան դաշտում՝ Երասխ և Մեծամոր գետերի ջրկիցում։ Քաղաքի անառիկ դիրքը նկատի ունենալով՝ հունահռոմեական պատմիչներն այն անվանել են «Հայկական Կարթագեն»։ Արտաշեսը կառուցել է նաև այլ քաղաքներ Զարեհավան, Զարիշատ և այլն։ Վերջիններս անվանվել են ի պատիվ Արտաշեսի հոր՝ Զարեհի։


== Ծանոթագրություններ ==
Օձերի սյուն

Օձերի սյուն (հուն․՝ Τρικάρηνος Όφις, թուրքերեն՝ Yılanlı Sütun), անտիկ բրոնզե սյուն Ստամբուլի Սուլթանահմեդ հրապարակում։ Եռոտանի զոհարանի մնացորդն է, որը ստեղծվել է հույն-պարսկական պատերազմի ժամանակ կայացած Պլատեի ճակատամարտում ( 479 մ․ թ․ ա․)  պարսիկների  զենքերից։ Սկզբում գտնվել է Դելֆիում, հետո Կոստանդիանոս Ա Մեծ կայսրը տեղափոխել է Հռոմեական կայսրության նոր մայրաքաղաք՝ Կոստանդնուպոլիս (այժմ Ստամբուլ)։ Նախապես ութ մետրանոց սյունը պսակվել է երեք օձերի գլուխներով։ 1700 թվականին այն մասնակի քանդվել է։ Օձերից մեկի գլուխը այժմ գտնվում է Ստամբուլի հնեագիտական թանգարանում։


== Ստեղծման պատմություն ==
Հույները Պլատեի ճակատամարտում որոշիչ հաղթանակ են տարել՝ ջախջախել պարսիկներին և մեծ ռազմավար ձեռք բերել։ Ռազմավարի տասներորդ մասը ընծայել են աստվածներին, մասնավորապես՝ Դելֆիի Ապոլոնի սրբավայրին։ Ըստ Հերոդոտոսի «այդ տասներորդից սարքել են ոսկե եռոտանի, որն էլ գտնվում է Դելֆիում՝ անմիջապես զոհարանին մոտ,  եռագլուխ պղնձե օձի վրա»։
Սյան ստեղծումը նշանավորվել է աղմկոտ վիճաբանությամբ։ Պլատեի ճակատամարտի հելլեն զորավար Պավսանիոսը հրամայել է եռոտանու վրա արձանագրություն փորագրել՝ «Հելլենական առաջնորդ և ղեկավար Պավսանիոսը, ի պատիվ Ֆեբի այս հուշարձանն է կանգնեցրել կոտորելով միդիացիների զորքը»։
Հույները Պավսանիոսի վարքից վիրավորվել են, քանի որ նա հաղթանակի ողջ փառքը իրեն է վերագրել։ Սպարտացիները մաքրել են արձանագրությունը, և ավելացրել ճակատամարտին մասնակցած բոլոր զորքերի 31 քաղաքների անունները։ Ըստ Դիոդորոս Սիկիլիացու նախկին գրության տեղը, փորագրել են հույն բանաստեղծ Սիմոնիդի երկտող բանաստեղծությունը։


== Հետագա ճակատագիր ==
Մեր թվարկությունից առաջ 345-344 թվականներին ֆոկիդացիները թալանել է Դելֆիի տաճարը և գողացել օձերի գլխի վրա դրված ոսկյա եռոտանին։ Իրադարձությունը առիթ է հանդիսացել Փիլիպոս II Մակեդոնացու համար, որ Երրորդ սրբազան պատերազմի ընթացքում առաջնորդի իր զորքը դեպի Ֆոկիդա։
324 թվականին Կոստանդիանոս Ա Մեծ կայսեր  հրամանով սյունը տեղափոխել է Հռոմեական կայսրության նոր մայրաքաղաք է Կոստանդնուպոլիս։
Հուշարձանի մասնակի քանդվելու վերաբերյալ մի քանի լեգենդ կա։ Ըստ առաջինի Մեհմեդ II Նվաճողը Կոստանդնուպոլիսը գրավելուց հետո հրամայել է վերացնել հույների մեծագույն հաղթանակը հիշեցնող հուշարձանը։ Այս լեգենդը քննադատության չի դիմանում, քանի որ ավելի ուշ շրջանի նկարներում հուշարձանը՝ օձերի երեք գլուխներով հանդերձ կա։ Ըստ այլ վարկածի օձերի գլուխները ջարդել է մի հարբած լեհ ազնվական։ Վարկածներից ամենահավաստին օսմանցի պատմաբան Մահմեդ Աղայինն է։ Ըստ նրա՝ 1700 թվականի անհայտ անձը վանդակություն է արել և ոչնչացրել օձի գլուխները։


== Գրականություն ==
Diodorus Siculus. Diodorus of Sicily in Twelve Volumes with an English Translation by C. H. Oldfather. Vol. 4-8. Cambridge, Mass.: Harvard University Press; London: William Heinemann, Ltd. 1989.


== Ծանոթագրություններ ==
Արդեյ է Մոնֆոքսել

Արդեյ է Մոնֆոքսել (ֆր.՝ Ardeuil-et-Montfauxelles), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2009 թվականի դրությամբ կազմում է 86 մարդ, բնակչության խտությունը` 20.09 մարդ/կմ²։ Բնակավայրը զբաղեցնում է 4.28 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից 45 կմ հյուսիս-արևելք, Շառլվիլ Մեզիեր քաղաքից 60 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 54 աշխատունակ (15-64 տարեկան) բնակիչ, որոնցից ակտիվ էին 40-ը, իսկ ոչ ակտիվները` 14։ Ակտիվության ցուցանիշը կազմում է 74,1 %։ 40 աշխատունակ մարդկանցից աշխատել է 39 անձ (21 տղամարդ և 18 կին)։ Գործազուրկ են եղել 1 անձ (0 տղամարդ և 1 կին)։ 14 անաշխատունակներից 3-ը եղել են աշակերտներ կամ ուսանողներ, 7-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Սաուզե դի Չեզանա

Սաուզե դի Չեզանա (իտալերեն՝  Sauze di Cesana) կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 240 մարդ։ Զբաղեցնում է 77 կմ² տարածք։ Բնակչության խտությունը՝ 626 մարդ/կմ²։ Փոստային ինդեքսը՝10054 ։ Հեռախոսային կոդը՝ +39 0122։


== Ժողովրդագրություն ==
Բնակչության շարժը.


== Տվյալներ ==
Հեռախոսային կոդ - 0122 755955
էլեկտրոնային փոստ - info@comune.sauzedicesana.to.it
Պաշտոնական կայք - http://www.comune.sauzedicesana.to.it/


== Ծանոթագրություններ ==
Բեդևլյա

Բեդևլյա (ուկրաիներեն՝ Бедевля), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Բեդևլյա գյուղում բնակվում էր 3 971 մարդ։ Բնակավայրը զբաղեցնում է 2958 կմ² տարածք։ Բնակչության խտությունը կազմում էր 1342,46 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլլինգե

Վիլլինգե (էստ․՝ Võllinge), գյուղ Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յակոբսդորֆ (Բրանդենբուրգ)

Յակոբսդորֆ (Բրանդենբուրգ) (գերմ.՝ Jacobsdorf), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Օդերֆորլանդի ենթակայության տակ։ Բնակչությունը 1880 մարդ է (2010 թվականի դեկտեմբերի 31–ի տվյալներով)։ Զբաղեցնում է 50,26 կմ² տարածք։ Պաշտոնական կոդը՝ 12 0 67 237։
Կոմունան ստորաբաժանվում է 3 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Ֆիրգուն

Ֆիրգուն (եբրայերեն՝ פירגון), ժամանակակից խոսակցական եբրայերեն տերմին և իսրայելյան մշակույթի հասկացություն, որը վերաբերում է այլոց հանդեպ անկեղծ, անշահախնդիր ուրախության, հրճվանքի կամ հպարտության իրականացմանը։ Ֆիրգունի մեկ այլ սահմանում, այն նկարագրում է որպես մեծահոգություն, անձնուրաց, նրբանկատ ձևով ուրախության պարգևումը կամ մեկ այլ մարդու համար լավ բանի ձեռնարկումը։ Ֆիրգուն նշանակում է ինչ-որ մեկին հաճելի պահ պարգևել, հաճելի բան կատարել, առանց որևէ հետին մտքի։  Բացասական տարրի բացակայությունը Ֆիրգուն հասկացության անբաժանելի մասն է։


== Ծագումնաբանություն ==
Ֆիրգունը սերում է իդիշ «farginen» բառից։ Ժամանակակից ոչ միայն եբրայերեն բառը առաջին անգամ օգտագործվել է 1970-ականներին և առաջիկա տասնամյակների ընթացքում ստացել իր հետագա զարգացումը։ Ըստ Հայֆայի համալսարանի հաղորդակցություն մասնագիտության պրոֆեսոր Թամար-Կաթրիելի՝ ֆիրգունը տարբերվում է հաճոյախոսություններ անելուց, քանի որ այն «մերձավորություն է և ասվում է առանց պարտադրանքի»։ Ֆիրգուն հասկացությունը կարելի է գտնել Թալմուդում ինչպես «ע բավական» կամ «ע-յաֆա»՝ «գեղեցիկ աչքերի համար»։ Այս արտահայտությունները տարածված չեն արդի եբրայերենում։


== Ֆիրգունի միջազգային օր ==
2014 թվականին Իսրայելի շահույթ չհետապնդող համայնքային խումբը՝ Made in JLM-ն որոշեց հիմնել «Ֆիրգունի միջազգային օր»՝ ամենամյա տոն, որ կնշվի հուլիսի 17-ին, երբ մարդիկ սոցիալական ցանցերում անկեղծ հաճոյախոսություններով կկիսվեն և կարտահայտեն իրենց հիացմունքը այլոց հաջողությունների կապակցությամբ։


== Ծանոթագրություններ ==
Virgin Limited Edition

Virgin Limited Edition, Virgin ընկերության մասնաճյուղերից, ընտրում է հանգստի համար ավելի հանգիստ տեղեր։


== Սեփականություն ==
Kasbah Tamadot հյուրանոցը Անսիում, Մարոկկո
Necker Belle՝ կատամարան
The Lodge՝ ձմեռային տնակներ Վերբիեյում, Շվեյցարիա
Մոսկիտո և Նեկեր կղզիներ՝ մասնավոր կղզիներ Բրիտանական Վիրջինյան կղզիներում
Կենսինգտոնի այգի՝ Լոնդոնի կենտրոնում գտնվող տանիքի այգի
Son Bunyola՝ զույգ վիլաներ Մալյորկայում, Իսպանիա
Մեյքփիս կղզի՝ Ավստրալիայում գտնվող կղզի
Mont Rochelle՝ հյուրանոց և խաղողի այգի Հարավային Աֆրիկայում։


== Աղբյուրներ ==
http://www.virginlimitededition.com/ Virgin Limited Edition. պաշտոնական կայք
Բարգալի

Բարգալի (իտալերեն՝ Bargagli), քաղաք Իտալիայում, գտնվում է Լիգուրիա մարզում՝ Ջենովա գավառում։
Բնակչությունը կազմում է 2760 մարդ (2010 թվականի, դեկտեմբերի 31 համաձայն), խտությունը կազմում է 169 մարդ/կմ², տարածքը գրավում է 16 կմ²։ Էլեկտրոնային փոստ - 010, հեռախոսային կոդ - 0185։


== Ժաղավրդագրություն ==
Բնակչության աճ


== Տվյալներ ==
Հռախոսահամար - 010 900104
Էլեկտրոնային փոստ - comune.bargagli.ist@liguriainrete.it


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.
Էլդար Մահմուդով

Էլդար Ահմեդ օղլի Մահմուդով (ադրբ.՝ Eldar Əhməd oğlu Məhmudov, նոյեմբերի 28, 1956(1956-11-28), Բաքու, Ադրբեջանական ԽՍՀ, ԽՍՀՄ), ադրբեջանցի պետական գործիչ, Ադրբեջանի ազգային անվտանգության նախկին նախարար, գեներալ-գնդապետ։


== Կենսագրություն ==
Ծնվել է 1956 թվականի նոյեմբերի 28-ին Բաքվում, գիտնականների ընտանիքում։ 1978 թվականին ավարտել է Ադրբեջանի պետական տնտեսագիտական համալսարանի ֆինանսավարկային ֆակուլտետը, 1993 թվականին ավարտել է Բաքվի պետական համալսարանի փաստաբանական ֆակուլտետը։ Զինված ուժերի շարքերում շտապ ծառայություն է անցել։ Ամուսնացած է ունի երեք երեխա։


=== Աշխատանքը ՆԳՆ-ում ===
1980-2004 թվականներին ծառայել է Ադրբեջանի ներքին գործերի նախարարության մարմիններում։ Աշխատել է կազմակերպված հանցավորության դեմ պայքարի և քրեական հետախուզության կառույցներում։ 1993 թվականին նշանակվել է թմրանյութերի դեմ պայքարի բաժնի պետ, որոշ ժամանակ անց նա դառնում է նույն վարչության պետի տեղակալ։
1993-2003 թվականներին եղել է տնտեսության ոլորտում օպերատիվ-համակարգող բյուրոյի և տնտեսական հանցագործությունների դեմ պայքարի վարչության պետ։ 2004 թվականի սկզբին նշանակվել է թմրանյութերի դեմ պայքարի գլխավոր վարչության պետ։
Պարբերաբար ներկայացրել է Ադրբեջանի Հանրապետությունը տարբեր կոնֆերանսների և սեմինարների ժամանակ, որոնք նվիրված են եղել ահաբեկչության դեմ պայքարին, կորուպցիային, թրաֆիքինգին, թմրանյութերի անօրինական շրջանառությանը։ Անմիջական մասնակցություն է ունեցել բազմաթիվ միջազգային-իրավական փաստաթղթերի մշակման գործում, այդ թվում ՄԱԿ-ի կոռուպցիայի դեմ կոնվենցիայի մշակմանը։ Բազմիցս խրախուսվել է օպերատիվ-ծառայողական գործունեությունների ժամանակ լավագույն ցուցանիշներ ցուցադրելու համար։


=== Ադրբեջանի Հանրապետության ԱԱՆ ղեկավար ===
Ադրբեջանի Հանրապետության նախագահի 2004 թվականի հուլիսի 23-ի №320 հրամանով նշանակվել է Ազգային անվտանգության նախարար, նաև նույն հրամանով նրան շնորհվել է գեներալ-մայորի կոչում։
2009 թվականի հոկտեմբերի 16-ին պարգևատրվել է Լեհաստանի Հանրապետության Մեծ սպայական շքանշանով։
2014 թվականին Ադրբեջանի նախագահի կարգադրությամբ Էլդար Մահմուդովին շնորհվել է գենեռալ-գնդապետի կոչում։
2015 թվականի հոկտեմբերի 17-ին Արդբեջանի նախագահի հրամանով Մահմուդովը ազատվել է զբաղեցրած պաշտոնից։


== Տես նաև ==
Ադրբեջանի ազգային անվտանգության նախարարություն


== Ծանոթագրություններ ==


== Արտաքին հղումներ ==
Ադրբեջանի հատուկ ծառայությունների ղեկավարներ Archived 2011-05-20 at the Wayback Machine.
Չերեմոշնոե (գյուղ, Տիվրովի շրջան)

Անվան այլ կիրառումների համար տե՛ս՝ ՉերեմոշնոեՉերեմոշնոե (ուկրաիներեն՝ Черемошне), գյուղ Ուկրաինայի Վիննիցայի մարզի Տիվրովի շրջանում։
2001 թվականի տվյալներով Չերեմոշնոե գյուղում բնակվում էր 615 մարդ։ Բնակավայրը զբաղեցնում է 24625 կմ² տարածք։ Բնակչության խտությունը կազմում էր 24,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիիբի

Նիիբի (էստ․՝ Niibi), գյուղ Էստոնիայի Լյաենեմաա նահանգի Օռու շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դումաստուր

Դումաստուր (վրաց.՝ დუმასტური), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 700 մետր բարձրության վրա։ Շրջկենտրոն Ախմետայից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 286 մարդ, մեծամասնությունը՝ կիստիններ (93,7 %)։


== Ծանոթագրություններ ==
Սան Ժուան Բատիշտա դե Աժուդա

Սան Ժուան Բատիշտա դե Աժուդա ամրոց (պորտ.՝ Fortaleza de São João Baptista de Ajudá - «Սուրբ Հովհաննես Մկրտչի օգնության ամրոց»), Պորտուգալիայի գաղութատիրական սեփականություն Դահոմեայում, Գվինեական ծոցի ափին, այժմ Բենինի Վիդա քաղաքի տարածքում։


== Պատմություն ==
Սան Ժուան Բատիշտա դե Աժուդա ամրոցը Պորտուգալիայի գաղութատիրական սեփականություն էր Դահոմեայում, Գվինեական ծոցի ափին, այժմ Բենինի Վիդա քաղաքի տարածքում։
Կոչվել է նաև «Աժուդա ֆակտորիա» կամ պարզապես «Աժուդա»։ Ամրոցը ընդամենը 4,5 կմ² տարածք ուներ, ամրացված առևտրային կետ էր՝ հարակից փոքր տարածքով։ 1958 թվականին գրանցվել է Գինեսի ռեկորդների գրքում, որպես արտերկրյա ամենափոքր գաղութ։
Ամրոցը կառուցվել է 1680 թվականին թագավոր Պեդրու Երկրորդի հրամանով՝ ստրկավաճառության անվտանգությունն ապահովելու համար։ Առևտրի կետը կառուցել է Սան Տոմեի և Պրինսիպի նահանգապետ Ջակինտու դե Ֆիգեյրեդո ի Աբրեուն՝ Վիդա գյուղի տեղում։ 18-րդ դարի սկզբին լքված ամրոցը վերակառուցվել է 1721-1730 թվականներին։ Ֆինանսավորումը ստացվել է Սալվադոր տեղափոխվող աֆրիկացի ստրուկների հարկից։
1722 թվականի հունվարին ամրոցը փորձել է գրավել անգլիացի ծովահեն Բարտոլոմյու Ռոբերտսը, որը գերևարել է նավահանգստում կանգնած բոլոր՝ 11 նավերը։
1805-1844 թվականներին ֆակտորիայի տնօրենը եղել է ստրուկների առևտրով զբաղվող հայտնի Ֆրանսիշկու Ֆելիքս դե Սոուզան, որը 1845-1849 թվականներին զբաղեցրել է նահանգապետի պաշտոնը։ Բրազիլիայի անկախացումից հետո Սոուզան առաջարկել է կայսր Պեդրու Առաջինին Աժուդուն վերցնել իր տիրապետության տակ, բայց մտահղացումը չի իրականացել։
1861 թվականին պորտուգալացիները լքել են ամրոցը և այն մինչև 1893 թվականը ամրոցը ծառայել է որպես կաթոլիկ առաքելություն։ 1960 թվականի օգոստոսի 1-ին Դահոմեան անկախություն է ձեռք բերել և հռչակվել է Բենինի հանրապետությունը։ 1961 թվականին ամրոցը ծառայել է երկրի անկախությունը նշելու համար։ Մեկնելուց առաջ զավթիչները այրել են շինությունները։ 1964 թվականի նոյեմբերի 13-ի հրամանագրով ամրոցը ճանաչվել է պատմական հուշարձան։ Վերակառուցվել է Ֆրանսիայի և ԱՄՆ-ի ֆինանսական օգնությամբ։ Ամրոցում գործում է թանգարան, որն իր դռները բացել է  1967 թվականի սեպտեմբերի 6-ին։
1974 թվականից հետո Պորտուգալիան ընդունել է Աժուդայի անեքսիան։ 


== Ծանոթագրություններ ==


== Գրականություն ==
Mendonça J. de Colónias e Possessões Portuguesas. — Lisboa, 1877.
The Guinness Book of Records. — London: Guinness Superlatives Limited, 1958.
Капланов, Рашид Мурадович Португалия после второй мировой войны. — М.: Наука, 1992. — ISBN 5-02-009086-7
Хазанов, Анатолий Михайлович Португалия и ее империя в эпоху Салазара и Каэтану. — М.: Институт востоковедения РАН, 2015. — ISBN 9785990651371


== Արտաքին հղումներ ==
«FORTALEZA DE SÃO JOÃO BAPTISTA DE AJUDÁ» (պորտուգալերեն)։ Վերցված է 1.12.2017 
Bill Humphrey (7.11.2014)։ «Odd moments in decolonization: São João Baptista de Ajudá» (անգլերեն)։ Վերցված է 1.12.2017
Նյուքասլ Յունայթեդ Ջետս

«Նյուքասլ Յունայթեդ Ջետս» (անգլ.՝  Newcastle United Jets FC), ավստրալիական ֆուտբոլային ակումբ՝ Նյուքասլ քաղաքում։ Հիմնադրվել է 2000 թվականին, տնային մարզադաշտը՝ «Էներջի Ավստրալիա Ստեդիումն» է։ Ներկայումս ակումբը հանդես է գալիս А լիգայում։ 2007/2008 մրցաշրջանում ակումբը դարձել է А լիգայի չեմպիոն։


== Ձեռքբերումներ ==
А լիգայի չեմպիոն - 2007/2008


== Հայտնի խաղացողներ ==
Նեդ Զելիչ
Մարտ Միլիգան
Պոլ Օկոն
Անտե Չովիչ
Մարիո Ժարդել
Տիմ Բրաուն
Ջերեմի Բրոկի


== Ծանոթագրություններ ==


== Արտաքին հղումներ ==
Պաշտոնական կայքը (անգլ.)
Իտապերունա

Իտապերունա  (պորտ.՝ Itaperuna), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրո նահանգի հյուսիսարևմտյան մարզում։ Մտնում է Իտապերունայի գավառի կազմի մեջ։ Բնակչությունը կազմում է 92 852 մարդ՝ 2007 թվականի տվյալներով։ Գրավում է 1 105,566 կմ2 տարածք։ Բնակչության խտությունը՝ 84,3 մարդ/կմ²։


== Պատմություն ==
Քաղաքը հիմնադրվել է 1889 թվականի մայիսի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 631.385.407,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 6.999,14 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,787 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Իտապերունայի մասին
Արմանկուր

Արմանկուր (ֆր.՝  Armancourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 19 մարդ, բնակչության խտությունը` 8.80: Բնակավայրը զբաղեցնում է 2.16 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 39 կմ հյուսիս-արևելք։


== Բնակչություն ==


== Տնտեսություն ==
2010 թվականին կար 13 աշխատունակ (15-64 տարեկան) բնակիչ, որոնցից ակտիվ էին 11-ը, իսկ ոչ ակտիվները` 2։ Ակտիվության ցուցանիշը կազմում է 84,6%։ 11 աշխատունակ մարդկանցից աշխատել է 10 անձ (6 տղամարդ և 4 կին)։ Գործազուրկ է եղել 1 անձ (տղամարդ)։ 2 անաշխատունակներից ոչ ոք աշակերտներ կամ ուսանողներ չեն եղել, 1-ը` թոշակառուներ, իսկ 1-ը չի աշխատել այլ պատճառով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոմարովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԿոմարովոԿոմարովո (ռուս.՝ Комарово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծաղկաբույլ

Ծաղկաբույլ (լատ.՝ inflorescentia), ծաղկափթթություն, բույսերի տարեկան ընձյուղի ծաղիկներ կրող մաս։


== Կազմություն ==
Կազմված է ճյուղավորված համակարգից և ծաղիկներից, որոնք զարգանում են տերևածոցերում։ Տիպիկ ծաղկաբույլերը զուրկ են բնականոն զարգացած վեգետատիվ տերևներից, որոնց փոխարեն առկա են միայն ծածկող տերևներն ու ծաղկակիցները։ Ծաղիկների թիվը ծաղկաբույլում կարող է հասնել մի քանիսից մինչև 1 մլն։ Ծաղկաբույլն առաջացել է հիմնականում ծաղիկների ծաղկակիր ընձյուղների կարճացմամբ։
Ըստ ձևի ծաղկաբույլերը բաժանվում են 2 խմբի՝ 

մոնոպոդիալ կամ բոտրիկական (ծաղկումը ներքևից վերև)
սիմպոդիալ կամ ցիմոզային (ծաղկումը վերևից ներքև)Մոնոպոդիալ ծաղկաբույլերն իրենց հերթին լինում են պարզ և բարդ։ Պարզ ծաղկաբույլերից են՝ ողկույզը (հակինթ), վահանիկը (տանձենի), հասկը (եզան լեզու), կողրը (եգիպտացորեն), կատվիկը (ուռենի), գլխիկը (երեքնուկ), զամբյուղը (արևածաղիկ) և այլն։ Բարդ ծաղկաբույլեր են բարդ հասկը (ցորեն), հուրանը (եղրևանի), բարդ հովանոցը (գազար), բարդ վահանիկը։
Սիմպոդիալ ծաղկաբույլերը բաժանվում են 3 խմբի՝ 

մոնոխազիումներ՝ յուրաքանչյուր առանցք տալիս է միայն մեկ ճյուղ
դիխազիումներ՝ յուրաքանչյուր առանցք տալիս է երկու ճյուղ
պլեոխազիումներ, որոնց առանցքը վերջին ճյուղի տակ առաջացնում է իրեն գերազանցող ճյուղեր։
Սյուզան Հայհուրստ

Սյուզան Հայհուրստ (անգլ.՝ Susan Hayhurst, դեկտեմբերի 25, 1820(1820-12-25), Middletown Township, Բաքս շրջան, Փենսիլվանիա, ԱՄՆ - օգոստոսի 7, 1909(1909-08-07), Ֆիլադելֆիա, Փենսիլվանիա, ԱՄՆ), ամերիկացի բժիշկ, դեղագործ և մանկավարժ, առաջին կինն Միացյալ Նահանգներում որը ստացել է դեղագործի աստիճան։


== Կենսագրություն ==
Սյուզան Հայհուրստը ծնվել է Փենսիլվանիա նահանգի Միդլթաուն քաղաքում, քվակերներ Թոմասի և Մարտա Հայհուրստ ընտանիքում։ Հաճախել է դպրոց Ուիլմինգթոն քաղաքում և մաթեմատիկայից եղել է գերազանց։ Երիտասարդ տարիքից, աշխատել է որպես ուսուցիչ Բաքս շրջանի դպրոցներում։ Հետաքրքրվելով քիմիայի և ֆիզիոլոգիայի բնագավառում՝ ընդունվել է Փենսիլվանիայի Կանանց բժշկական քոլեջ և 1857 թվականին ավարտել։
Եղել է Ֆիլադելֆիայի Ընկերների կենտրոնական դպրոցի տնօրեն՝ 1857-1867 թվականներին, և որոշ ժամանակ ղեկավարել է իր սեփական դպրոցը։ ԱՄՆ-ում քաղաքացիական պատերազմի ժամանակ եղել է Փենսիլվանիայի օգնության ասոցիացիայի մատակարարման կոմիտեի նախագահրը։ 
1876 թվականին Հայհուրստը դարձել է Ֆիլադելֆիայի Կանանց հիվանդանոցի դեղագործական բաժանմունքի վարիչը։ Իր գիտելիքները ընդլայնելու համար սկսել է հաճախել դասախոսությունների Ֆիլադելֆիայի դեղագործական քոլեջում։ Թեև նախկինում բժիշկ Կլարա Մարշալը մասնակցել էր այդ դասերին, սակայն քոլեջում հազվադեպ են ընդունել կանանց, Սյուզանը եղել է 150 հոգուց բաղկացած դասի միակ կինը։ Քոլեջի վարչակազմը, որևէ դիմադրություն ցույց չի տվել և նրան 1883 թվականին, 63 տարեկան հասակում շնորհել են դեղագործի դիպլոմ։
Հեյհուրստը 33 տարի աշխատել է կանանց հիվանդանոցի դեղագործական բաժանմունքում։ Ղեկավարել  դեղերի գնումն ու արտադրությունը, օգնել է միսիոներներին արտասահմանյան երկրներում և եղել է 65 կին դեղագործների ուսուցիչը։  
Սյուզան Հայհուրստը մահացել է Ֆիլադելֆիայում 1909 թվականի օգոստոսի 7-ին։ Ֆիլադելֆիայի դեղագործական քոլեջը 1910 թվականի նոյեմբերի 15-ին իր պատվին հիշատակի արարողություն է անց կացրել։


== Ծանոթագրություններ ==
Mic Drop (երգ)

"Mic Drop", հարավկորեական բոյ բենդ BTS-ի երկլեզու երգը։

։


== Թրեք լիստ ==


== Չարթեր ==


== Հավաստագրումներ և վաճառք ==


== Ռելիզի պատմություն ==


== Ծանոթագրություններ ==